**PLANIFIKIMI MESIMOR**

**TEMA 1**

|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | **Klasa: IX** | |
| **Tema:**  Hyrje në elektricitet | | **Situata e të nxënit:**  Mendo një ditë pa elektricitet, një ditë ku qindra pajisje elektrike që ju rrethojnë nuk funksionojnë. Nëse ju do të kishit lindur para 100 viteve jeta juaj do të ishte shumë më ndryshe. | | |
| **Rezultatet e të nxënit të kompetencave të fushës sipas temës mësimore:**   * përshkruan etapat e zhvillimeve për zbulimin e elektricitetit; * tregon disa përdorime të rëndësishme të elektricitetit; * vlerëson rëndësinë e përdorimit të elektricitetit në jetën e përditshme. | | | | **Fjalët kyçe:**  elektricitet  bateri  llambë  qark elektrik  pajisje elektrike  kompjuter elektronik  telefon smart  ngarkesë elektrike |
| **Burimet:** teksti, materiale të përgatitura nga mësuesi  **Mjetet:** fletore, tabela mësimore | | | | ***Lidhje me fusha kurrikulare*:** Kimi, tik, gjuhët dhe komunikimi |
| **Metodologjia dhe veprimtaritë e nxënësve**  Nxitja e diskutimit, bashkëbisedim, punë individuale | | | | |
| **Mësimi fillon duke nxitur diskutimin në lidhje me njohuritë që nxënësit kanë për elektricitetin, zhvillohen pyetje të tilla si:**   * Kur dhe ku u zbuluan efektet e para elektrike? * Çfarë dini për zbulimin e baterisë së Voltës? * Çfarë dini për efektet e rrymës elektrike? * A e dini se, cili ishte shkencëtari i parë që demonstroi efektin dritor të rrymës elektrike? * Cilët shkencëtarë e shpikën llambën? * Cilët ishin shkencëtarët rivalë që studiuan dhe treguan mënyrën e furnizimit me energji elektrike? * A ndikoi zbulimi i pajisjeve elektrike në zhvillimin e kompjuterave nga kompjuteri i parë me përmasa sa të një dhome të zakonshme në kompjutera më të shpejtë e më të vegjël? * Thoni disa pajisje të cilat nuk mund të funksionojnë në mungesë të rrymës elektrike.   **Bashkëbisedim, shpjegim:** Duke u nisur nga njohuritë që keni për elektricitetin **zbërtheni fjalën shkencore**:    ngarkesë elektrike    Për zbërthimin e kësaj fjale drejtohen pyetje të tilla, si:   * Kur e keni dëgjuar për herë të parë fjalën ngarkesë elektrike? * Sa lloje ngarkesash elektrike njihni? * Çfarë dini më shumë rreth ngarkesave elektrike? * etj..   Përgjigjet shënohen në tabelë dhe shpjegohen ato për të cilat nxënësi nuk ka njohuri.  **Punë me tekstin e nxënësit**: lexohet teksti faqe 6 – 7. “Mendoje botën në dorën tënde.”  **Punë individuale**: Pas leximit të tekstit nxënësit duhet të bëjnë një përshkrim të shkurtër me temë: Mendoje botën në dorën tënde, pas përfundimit të detyrës, lexohen disa prej detyrave në klasë dhe jepen vlerësime nga nxënësit për përshkrimin më të mirë. | | | | |
| **Vlerësimi:**  ***N2: -*** Tregon disa përdorime të rëndësishme të elektricitetit në jetën e përditshme  ***N3: -*** Përshkruan etapat e zhvillimeve për zbulimin e elektricitetit dhe tregon disa përdorime të rëndësishme të elektricitetit, vlerëson rëndësinë e përdorimit të elektricitetit në jetën e përditshme.  ***N4: -*** Përshkruan etapat e zhvillimeve për zbulimin e elektricitetit dhe tregon përdorime të rëndësishme të elektricitetit si dhe vlerëson rëndësinë e përdorimit të elektricitetit në jetën e përditshme.  **Detyrë shtëpie:**  Informacion rreth dukurive që lidhen me elektricitetin statik. | | | | |