PLANIFIKIMI I ORËS MËSIMORE - 34

|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | **Klasa: IX** | |
| **Tema 1.**  Shtypja mbi sipërfaqe | | **Situata e të nxënit*: Rrëshqasim me ski***  *Zhvillohen pyetje të tilla si: pse na zhytet këmba më shumë në borë kur jemi me këpucë sesa kur jemi me ski?* | | |
| **Rezultatet e të nxënit të kompetencave të fushës sipas temës mësimore:**  **Nxënësi/ja:**   * *përshkruan konceptin e shtypjes si raport i forcës që vepron pingul mbi sipërfaqen e një trupi me madhësinë e kësaj sipërfaqeje,* * *përcakton faktorët që ndikojnë në shtypjen mbi sipërfaqe* * *llogarit me anë të formulës shtypjen,* * *përshkruan efektin e shtypjeve të larta që veprojnë në sipërfaqe.* | | | | **Fjalët kyçe:**  **Shtypje =**  raport i forcës që vepron pingul mbi sipërfaqen e një trupi me madhësinë e kësaj sipërfaqeje |
| **Burimet:** teksti Fizika klasa e 9-të,  **Mjetet:** pajisjet që ushtrojnë shtypje (ose imazhe), peshore, fletë letre 1 cm2 | | | | ***Lidhje me fusha kurrikulare*:**  sporte, matematikë. |
| **Metodologjia dhe veprimtaritë e nxënësve**  Diskutim, demonstrim, punë e pavarur, veprimtari praktike | | | | |
| Fillohet me **diskutimin** e fjalës **shtypje** në gjuhën e përditshme. Diskutohet situata:  ***Rrëshqasim me ski.***  *Zhvillohen pyetje të tilla si: pse na zhytet këmba më shumë në borë kur jemi me këpucë sesa kur jemi me ski?*  **Kërkohen** nga nxënësit **shembuj nga jeta reale** ku e ndeshim atë.  **Kryejmë veprimtarinë praktike**: Presioni mbi dysheme (Libri i nxënësit faqe 49) duke përdorur shënimet praktike të mësuesit për udhëzim. Ju kërkoj nxënësve të matin peshën e tyre dhe sipërfaqen e këpucëve të tyre që është në kontakt me dyshemenë.  Më pas **shpjegohet** kuptimi shkencor i saj. Shtrohet pyetja: Çfarë është shtypja?  Jepet koncepti i shtypjes: Forca që vepron pingul mbi një sipërfaqe, e pjesëtuar me madhësinë e kësaj sipërfaqeje, shpreh shtypjen dhe shënohet me simbolin “p”.  Kërkohet nga nxënësit **të tregojnë se,** cila forcë vepron pingul mbi sipërfaqe, për një libër të mbështetur mbi një tavolinë, dhe **të vizatohet** kjo forcë. Nxënësit do **të shpjegojnë** se pesha dhe shtypja janë dy koncepte të ndryshme nga njëri-tjetri.  **Demonstrohen:**   1. shtypja që ushtron kuboidi prej druri mbi sipërfaqen me rërë kur ai vendoset mbi të me sipërfaqe të ndryshme. 2. shtypja që ushtron guri mbi sfungjer kur ai vendoset mbi të me anën e sheshtë dhe herën e dytë me kokë. **Nxirret përfundimi se për të njëjtën forcë ngjeshëse, shtypja është e ndryshme, ajo varet nga sipërfaqja e trupit që ka kontakt me mbështetësen.**   Si llogaritet shtypja? Jepet formula: p = F/S. Njësia e shtypjes: 1N/1m2 = 1Pa (paskal)  **Punë e pavarur**:  Për përforcim: punohen pyetjet përmbledhëse në faqen 49 teksti i nxënësit.  **Ushtrime** “Shtypja mbi sipërfaqe”. | | | | |
| **Vlerësimi:**  ***N 2****: Përshkruan konceptin e shtypjes, shkruan formulën për njehsimin e shtypjes, njeh njësitë e shtypjes.*  ***N 3****: Përshkruan saktë konceptin e shtypjes, zbaton formulën e shtypjes për të njehsuar shtypjen ose forcën e shtypjes, përdor njësitë e shtypjes.*  ***N 4****: Përshkruan saktë konceptin e shtypjes, njehson saktë shtypjen dhe forcën e shtypjes në situata të ndryshme problemore, punon saktë me njësitë matëse të shtypjes, krijon situata problemore për njehsimin e shtypjes ose forcës së shtypjes.*  **Detyrë shtëpie.** Ushtrimet 4: Shtypja mbi sipërfaqe në sipërfaqe (fletore pune faqe 25). Ushtrimet do të përforcojë të kuptuarit e shtypjes nga nxënësit duke ju kërkuar atyre të bëjnë disa llogaritje dhe do të zhvillojë aftësitë e tyre për zgjidhjen e problemeve. | | | | |