PLANIFIKIMI I ORËS MËSIMORE - 35

|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | | **Klasa: IX** |
| **Tema: Veprimtari praktike:** Shtypja mbi sipërfaqe | | **Situata e të nxënit*: Në klasë***  *Matim shtypjen e ushtruar mbi sipërfaqe nga objekte me bazë mbështetëse katrore, drejtkëndore dhe rrethore.* | | |
| **Rezultatet e të nxënit të kompetencave të fushës sipas temës mësimore:**  **Nxënësi/ja:**   * *kryen matje me peshore dhe vizore,* * *njehson sipërfaqet e bazës mbështetëse të trupave me forma të rregullta gjeometrike,* * *llogarit shtypjen duke u mbështetur në formulën e shtypjes,* * *nxjerr përfundime duke u mbështetur në rezultate.* | | | **Fjalët kyçe:**  **Shtypje =**  raport i forcës që vepron pingul mbi sipërfaqen e një trupi me madhësinë e kësaj sipërfaqeje. | |
| **Burimet:** teksti Fizika klasa e 9-të.  **Mjetet:** trupa në formëkubi, kuboidi dhe cilindri me materiale të ndryshme, peshore, vizore (kubi me ngjyra, kuti shkrepëseje, rërë, vazo qelqi, ujë). | | | ***Lidhje me fusha kurrikulare*:**  Matematikë, formulat për llogaritjen e sipërfaqes së katrorit, drejtkëndëshit dhe rrethit. Formula për llogaritjen e shtypjes. | |
| **Metodologjia dhe veprimtaritë e nxënësve**  Diskutim, demonstrim, punë e pavarur, veprimtari praktike | | | | |
| **Kjo veprimtari praktike** ka për qëllim llogaritjen e shtypjes duke kryer matje të drejtpërdrejta për sipërfaqen dhe masën e trupave me forma të rregullta gjeometrike. Klasa punon me 3 grupe, të cilat mund të ndërrojnë trupat me njëri-tjetrin me qëllim të kryejnë sa më shumë matje.  Si fillim nxënësi zgjedh trupat që do të përdorë: kub, kuboid dhe një cilindër.  Kub - mund të zgjedhë lodrën kubin me ngjyra të marrë nga shtëpia.  Kuboid - mund të marrë një kuti shkrepëseje të mbushur me rërë,  Cilindër - mund të marrë një vazo qelqi (kavanoz), të cilin mund ta përdorë edhe bosh apo edhe të mbushur me lëng.  Rikujtojmë: Si llogaritet shtypja? Jepet formula: . Njësia e shtypjes: 1N/1m2 = 1Pa (paskal)  Nxënësit udhëzohen të kryejnë matjet e masës për secilin trup dhe më pas të llogaritin peshën e secilit, , më pas të maten përmasat e sipërfaqes mbështetëse për secilin trup dhe të llogaritet sipërfaqja me anë të formulave përkatëse.  S katrorit = a2 S drejtkëndëshit = a x b S rrethit  Për kuboidin të llogariten tre sipërfaqe sipas mënyrës së vendosjes së tij. Më pas të njehsohen shtypjet për të gjitha rastet. p = F/S Nxënësit duhet të hartojnë një tabelë për të dhënat e mbledhura gjatë matjeve.  **Sugjeroj tabelën si më poshtë:**   |  |  |  |  | | --- | --- | --- | --- | | Nr. i matjeve | Sipërfaqja (cm2) | Pesha (N) | Shtypja N/cm2 | | Kubi |  |  |  | | Kuboidi sipas S1 |  |  |  | | Kuboidi sipas S2 |  |  |  | | Kuboidi sipas S3 |  |  |  | | Cilindri bosh |  |  |  | | Cilindri me lëng |  |  |  |   Pasi të plotësojnë tabelën nxjerrin përfundime se kur shtypja është më e madhe dhe kur është më e vogël. | | | | |
| **Vlerësimi:** Vlerësimi i nxënësve për përdorimin e mjeteve dhe procedurave shkencore.  ***N 2****: kryen matje me peshore dhe vizore, llogarit shtypjen duke u mbështetur në formulën e shtypjes;*  ***N 3****: kryen matje me peshore dhe vizore, njehson sipërfaqet e bazës mbështetëse të trupave me forma të rregullta gjeometrike, llogarit shtypjen duke u mbështetur në formulë, nxjerr përfundime duke u mbështetur në rezultate.*  ***N 4****: kryen matje me peshore dhe vizore, njehson sipërfaqet e bazës mbështetëse të trupave me forma të rregullta gjeometrike, llogarit shtypjen duke u mbështetur në formulën e shtypjes, nxjerr përfundime duke u mbështetur në rezultate.*  **Detyrë shtëpie:** Nëse heqim ajrin nga një shishe plastike uji pse shformohet? | | | | |