PLANIFIKIMI I ORËS MËSIMORE - 26

|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | **Klasa: IX** | |
| **Tema:** Hyrje. Ndërveprimet | | **Situata e të nxënit:**  **1.** *Një rënie spektakolare*  ***2.*** *Zhytja në thellësitë e oqeaneve* | | |
| **Rezultatet e të nxënit të kompetencave të fushës sipas temës mësimore:**  **Nxënësi/ja:**   * *Identifikon forcat që veprojnë mbi një trup.* * *Përcakton kushtet e gjendjes së atmosferës në lartësi të mëdha.* * *Përcakton kushtet e gjendjes së lëngjeve në thellësi të mëdha.* | | | | **Fjalët kyçe:**  Dendësi  Temperaturë  Shtypje  Forcë |
| **Burimet:** teksti Fizika klasa 9, Gjeografi 9 | | | | ***Lidhje me fusha kurrikulare*:**  Gjeografi, matematikë |
| **Metodologjia dhe veprimtaritë e nxënësve**  Të nxënët në bashkëpunim, lexim teksti, diskutim, punë individuale | | | | |
| **Mësimi fillon me rikujtimin e forcave që veprojnë:**   1. mbi një trup që lëviz në rrafsh horizontal; 2. mbi një parashutë që bie nga lartësia.   **Detyrë 1.**  TRP_WDYR_09   1. Vizatoni dhe emërtoni shigjetat për të treguar tri forcat kryesore që veprojnë në makinë gjatë lëvizjes së saj. 2. Cilat janë dy forca që përpiqen ta bëjnë makinën të ngadalësojë shpejtësinë? 3. Çfarë mund të thoni për madhësinë e forcave, që veprojnë në makinë kur ajo është duke udhëtuar me një shpejtësi konstante?   **Detyrë 2.**   1. Vizatoni një diagramë të forcave që veprojnë mbi një parashutë që po bie. 2. Shigjetat tuaja duhet të tregojnë përmasat e forcave që veprojnë. 3. Përdorni madhësitë e forcave tuaja për të shpjeguar se si do të lëvizë parashuta.   **Detyrë 3.** Trupi i njeriut ka shumë muskuj, që na bëjnë të lëvizim. Përdorni forcat për të shpjeguar pse disa nga muskujt tanë janë shumë më të mëdhenj se të tjerët.  **Lexim teksti** dhe **diskutim** rreth situatave në tekst: 1. *Një rënie spektakolare*   1. *Nga se përbëhet atmosfera?* 2. *Cilat janë shtresat e atmosferës?* 3. *Çfarë ndryshon me rritjen e lartësisë nga niveli 0 m i detit?* 4. *Pse atmosfera e Tokës e mbështjell Tokën dhe nuk largohet prej saj?*   ***Punë e diferencuar****:*  *Pse ishte i vështirë projektimi i një balone heliumi që të binte lirisht një njeri nga lartësia mbi 39 km? (Niveli 3)*  **2.** *Zhytja në thellësitë e oqeaneve. Diskutim i lirë.*  *Cilat ishin karakteristikat e nëndetëses që u zhyt në thellësinë 11 km nën ujë? (Niveli 2)*  *Si mendoni, çfarë duhet të përballojë një trup i zhytur nën ujin e detit ose oqeanit?( Niveli 2)*  *Pse kur nëndetësja ngjitet disa pjesë të saj lëshohen në ujë? (Niveli 3)*  **Punë individuale (përshkrim i shkurtër)**:  Si do ta projektonit një nëndetëse, e cila duhet të përballojë shtypje të mëdha në thellësi. | | | | |
| **Vlerësimi:**  *N2: Identifikon forcat që veprojnë mbi një trup.*  *N3: Përcakton kushtet e gjendjes së atmosferës në lartësi të mëdha dhe kushtet e gjendjes së lëngjeve në thellësi të mëdha.*  *N4: Shpjegon se, pse në lartësi dendësia është më e vogël dhe pse në thellësi të deteve dhe oqeaneve dendësia është më e madhe.*  **Detyrë shtëpie:** Si mund të përdoren forcat për të lëvizur objekte dhe për t’i bërë ato të rrotullohen? (Kjo pyetje shërben që të nxisë nxënësit që të mendojnë për efektet e forcave.) | | | | |