PLANIFIKIMI MESIMOR

TEMA 3

|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | | **Klasa: IX** |
| **Tema:** Shkëndijat elektrike | | **Situata e të nxënit:** *Kur hiqni veshje të ndryshme shpesh ka ndezje të vogla (shkëndija). Ju kërkohet nxënësve të shpjegojnë pse ndodh kjo dukuri.* | | |
| **Rezultatet e të nxënit të kompetencave të fushës sipas temës mësimore:**  **Nxënësi/ja**   * përshkruan funksionimin e gjeneratorit të Van de Graff * shpjegon se si prodhohet rrufeja (shkëndija elektrike), dhe se si janë mbrojtur ndërtesat nga goditjet e rrufeve. | | | **Fjalët kyçe:**  **gjenerator i Van de Graff** = pajisje që shërben për demonstrimin e grumbullimit të ngarkesave elektrike me anë të fërkimit të trupave dhe prodhimin e shkëndijës elektrike.  **shkëndijë elektrike** = ndezje e prodhuar nga bashkëveprimi i ngarkesave elektrike. | |
| **Burimet dhe mjete:**  foto ose video të rrufesë, gjeneratori Van de Graaff, tapet jopërҫues | | | ***Lidhje me fusha kurrikulare*:** Kimi, tik, art pamor, gjuhët dhe komunikimi | |
| **Metodologjia dhe veprimtaritë e nxënësve**  Diskutim, demonstrim, punë në grup dhe individuale, nxitja e të menduarit rreth një dukurie reale (rrufeja),  diskutim për përforcim | | | | |
| **Mësimi fillon duke shtruar situatën e parashikuar duke nxitur diskutimin e nxënësve.**  *Kur hiqni veshje të ndryshme shpesh ka ndezje të vogla (shkëndija),*  *Ju kërkohet nxënësve të shpjegojnë pse ndodh kjo dukuri*  Më pas paraqes para nxënësve një foto ose video të rrufesë, pasi nxënësit shikojnë fotot ose një video me rrufe, ju kërkoj të diskutojnë se, çfarë është rrufeja dhe si prodhohet.  **Demonstroj** se si funksionon një gjenerator Van de Graaff (VDG). Gjeneratori ka një kupolë të ndashme, prandaj në fillim do të përdor gjeneratorin pa kupolën me qëllim që të lejoj nxënësin të vëzhgojë funksionimin e brendshëm. Më pas do të vendos kupolën dhe ftoj nxënësit të prekin kupolën, ndërsa qëndrojnë në një tapet jopërçues. Ata do të ngarkohen në mënyrë statike. Ju shpjegoj nxënësve se flokët e tyre ngrihen nga lart, sepse secila fije floku ka të njëjtën shenjë ngarkese dhe kështu fijet largohen nga njëra-tjetra.  **Punë me klasën - metoda gjithëpërfshirëse**  Ju kërkoj **nxënësve të shkruajnë** një përmbledhje se si funksionon një VDG.  **Orientim dhe mbështetje për nxënësit**  Ju jap nxënësve një listë të termave kyç për t'i përfshirë në përmbledhjen e tyre.  Fërkim, ngarkesë elektrike, shkëndijëetj.  Ftoj nxënësit **të plotësojnë** pyetjet përmbledhëse (libri i nxënësve faqe 11). Pyetjet u kërkojnë nxënësve të marrin në konsideratë, pse materiale të ndryshme ndonjëherë prodhojnë shkëndija dhe cilat janë rreziqet e qëndrimit nën një pemë gjatë një stuhie me rrufe.  **Zgjerim i njohurive, punë e pavarur individuale (punë e diferencuar)**  Ju kërkoj nxënësve **të hulumtojnë** procesin që ndodh brenda reve që i bën ata të ngarkohen.  **Keqkuptime të zakonshme**  Nxënësit mund të mos e dinë lidhjen midis bubullimës dhe vetëtimës. Ju jap nxënësve një **shpjegim**, duke përshkruar se si ajri rreth një rrufeje nxehet nga një rrymë elektrike shumë e madhe që shoqërohet me një ndriçim drite të bardhë. **Shpjegoj** se ajri nxehet aq shpejt sa që zgjerohet me shpejtësi, duke krijuar një valë goditëse me zhurmë të lartë, të njohur si bubullimë.  **Punë e pavarur me shkrim individuale**: Plotësim i ushtrimeve 3 deri 8, faqe 2. | | | | |
| **Vlerësimi:**  ***N2:*** shpjegojnë se si fërkimi bën që objektet të ngarkohen.  ***N3:*** shpjegojnë se si fërkimi bën që një gjenerator Van de Graaff mund të ngarkohet.  ***N4:*** shpjegojnë në detaje se si funksionon një gjenerator Van de Graaff.  Detyrë shtëpie: Të hulumtojnë se si mbrohen ndërtesat nga goditjet e rrufesë. | | | | |