PLANIFIKIMI I ORËS MËSIMORE 37

|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | | **Klasa: IX** |
| **Tema** 1. Shtypja në lëngje | | **Situata e të nxënit*: Notojmë në det në thellësi të ndryshme.***  *Ku notojmë më lehtë: në sipërfaqe, në thellësi të vogla apo në thellësi të mëdha?* | | |
| **Rezultatet e të nxënit të kompetencave të fushës sipas temës mësimore:**  **Nxënësi/ja:**   * *përshkruan si ndryshon shtypja në lëngje,* * *shpjegon si mund të zhytemi ne në thellësi të oqeaneve,* * *shpjegon varësinë e shtypjes në lëng nga thellësia,* * *shpjegon varësinë e shtypjes në lëng nga dendësia e lëngut.* | | | **Fjalët kyçe:**  **Shtypje hidrostatike** = shtypje e ushtruar nga lëngu për shkak të veprimit të peshës së lëngut mbi sipërfaqe | |
| **Burimet:** teksti Fizika klasa e 9-të,  **Mjetet:** kuti me vrima të vogla**,** enë me ujë, tub plastik, hinkë, manometër, tullumbace | | | ***Lidhje me fusha kurrikulare*:**  sporte, matematikë, gjuhët dhe komunikimi | |
| **Metodologjia dhe veprimtaritë e nxënësve**  Diskutim, demonstrim, punë e pavarur, veprimtari praktike | | | | |
| Fillojmë me situatën e parashikuar:  ***Notojmë në det në thellësi të ndryshme.***  *Ku notojmë më lehtë: në sipërfaqe, në thellësi të vogla apo në thellësi të mëdha?*  Nxënësit përgjigjen sipas përvojës së tyre në lidhje më situatën.   * Si e shpjegojnë ata që në thellësi të detit, shtypja që ndjejnë ata mbi vete është më e madhe? * A mendojnë se shtypja në lëngje varet jo vetëm nga thellësia, por edhe nga dendësia e lëngut? * Ku mbështeten në përgjigjen e tyre?   **Demonstrim i** shtypjes në lëngje: një kuti me vrima të vogla mbushet me ujë dhe vështrojmë çfarë ndodh.  **Punë e diferencuar sipas niveleve:** Kërkoj nga nxënësit:   1. **të përshkruajnë** çfarë ndodh me ujin që vjen nga vrima të ndryshme. **(Niveli 1)** 2. **të krahasojnë** sa larg shkon uji nga kutia për secilën vrimë ku del. **(Niveli 2)** 3. **të shpjegojnë** pse rezultatet tregojnë se shtypja në ujë varet nga thellësia. **(Niveli 3)**   Lexim i tekstit për zhytjen në thellësi të oqeaneve dhe nëndetëset  **Diskutim** i pyetjeve përmbledhëse 1 dhe 2, faqe 53 teksti i nxënësit.  **Punë e pavarur:** Plotësim i fletores së punës së nxënësit në faqe 26 – 27.  **Veprimtari praktike:** Studimi i varësisë së shtypjes në lëngje nga dendësia e lëngut dhe thellësia.  Zhvillohet veprimtaria duke vëzhguar disnivelin në gypin manometrik kur hinka zhytet në thellësi të ndryshme si dhe në rastin e dytë kur në vend të ujit përdorim alkool.  Nxënësit plotësojnë fletoren e veprimtarisë praktike dhe arrijnë në në përfundimin se shtypja në lëngje njehsohet me anë të formulës: Shtypja = dendësi x g x thellësi = dgth  **Demonstrohet** prova me gypin e Toriçelit. Mbushet baloni i qelqit (i cili ka vrima të vogla) me ujë dhe i jepet forcë pistonit nga lart-poshtë. Shtypja e krijuar mbi ujë me anë të kësaj force tejçohet në të gjitha drejtimet njëlloj duke bërë daljen e ujit në të njëjtën mënyrë në të gjitha drejtimet. | | | | |
| **Vlerësimi:**  ***N 2:*** *tregon se shtypja në lëngje rritet me rritjen e thellësisë.*  ***N 3:*** *shpjegon pse shtypja në lëngje rritet me rritjen e thellësisë.*  ***N 4:*** *shpjegon ndikimin që ka shtypja tek zhytësit në oqean.*  Detyrë shtëpie: Të plotësojnë pyetjet përmbledhëse (Libri i nxënësit faqe 53). | | | | |