PLANIFIKIMI I ORËS MËSIMORE - 44

|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | **Klasa: IX** | |
| **Tema 1**. Ushtrime për përsëritje | | **Situata e të nxënit*:*** *Situata të ndryshme të përdorura gjatë orëve të tematikës* | | |
| **Rezultatet e të nxënit të kompetencave të fushës sipas temës mësimore:**  **Nxënësi/ja:**   * *Tregon përdorimin e levave gjatë punës së njeriut,* * *shpjegon faktorët që ndikojnë në madhësinë e shtypjes,* * *pohon parimin e momenteve,* * *njehson punën e kryer nga sistemet me rrotulla,* * *përcakton faktorët që ndikojnë në shtypjen në gaze,* * *njehson shtypjen që prodhohet në lëngun hidraulik,* * *njehson shtypjen në lëngje,* * *njehson dendësinë e trupit të ngurtë.* | | | | **Fjalët kyçe:**  Moment,  punë,  shtypje,  shtypje atmosferike,  dendësi,  shtypje hidraulike |
| **Burimet:** teksti, materiale të përgatitura nga mësuesi  **Mjetet:** fletore, tabela mësimore | | | | ***Lidhje me fusha kurrikulare*:**  Gjuha dhe komunikimi, Arti pamor, TIK, Kimi, matematikë. |
| **Metodologjia dhe veprimtaritë e nxënësve**  Pyetje-përgjigje, punë e drejtuar (në bashkëpunim), metoda gjithëpërfshirëse | | | | |
| Mësimi fillon me pyetje - përgjigje rreth njohurive të marra gjatë tematikës  **Pyetje - përgjigje (Nivelet 1, 2, 3)**   * Pse sistemet e rrotullave përdoren për të ngritur objekte gjatë ndërtimit të ndërtesave? \*1 * Pse është më e lehtë prerja e letrave me gërshërë të mëdha se sa me gërshërë të vogla? \*2 * Cilat janë kushtet që një objekt të jetë në baraspeshë? \*1 * Pse thikat kanë teh të mprehtë me maja me sipërfaqe të vogël? \*2 * Pse një shishe plastike shformohet kur heqim ajrin nga ajo? \*2 * Çfarë ndodh me vëllimin e balonës dhe shtypjen e gazit, ndërsa ajo zhytet në oqean? \*2 * Çfarë avantazhesh kanë sistemet hidraulike nga levat dhe sistemet me rrotulla? \*3 * Përshkruaj parimin e momenteve. \*1 * Krijo një model të makinës hidraulike në interes të njeriut. \*3 * Pse kur avionët ngjiten në lartësi ose ulen nga lartësia qarkullojnë ajrin nga jashtë brenda dhe anasjelltas? \*3   **Punë e drejtuar:** Në fletore punim i ushtrimeve faqe 58 dhe 59, teksti i nxënësit. | | | | |
| **Vlerësimi:**Vëzhgim, matje.  ***N 2****: Shkruan formulën e momentit të një force, shkruan formulën e shtypjes, përcakton faktorët që ndikojnë në shtypjen në gaze, shkruan formulën për njehsimin e punës së kryer nga sistemi me rrotulla, përshkruan konceptin e dendësisë.*  ***N 3****: Zbaton formulat përkatëse për llogaritjen e momentit, punës, shtypjes dhe dendësisë. Analizon varësinë e madhësive fizike nga njëra-tjetra.*  ***N4:*** *Zgjidh situata të ndryshme problemore për të njehsuar momentin, shtypjen, punën dhe dendësinë. Shpjegon varësinë e madhësive fizike nga njëra-tjetra.*  **Detyrë shtëpie:** Tregoni disa mënyra të prodhimit të elektricitetit. | | | | |