PLANIFIKIMI MESIMOR

TEMA 6

|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | | **Klasa: IX** |
| **Tema:**  Veprimtari praktike: Të provojmë nëse një trup është i ngarkuar | | **Situata e të nxënit:**  Inxhinierët elektrikë për të ruajtur elementet e qarkut, mbajnë në kyҫin e dorës një rrip special. Shpjego pse. | | |
| **Rezultatet e të nxënit të kompetencave të fushës sipas temës mësimore:**  Nxënësi/ja:   * përshkruan se si mund të ngarkohet një trup; * shpjegon se si mund të shkarkohet një trup i ngarkuar. | | | **Fjalët kyçe:**  **Trup i ngarkuar –** trup që ka tepricë ngarkesash elektrike (elektrone ose protone)  **Tokëzim** – proces i kalimit të ngarkesave elektrike (nga trupi i ngarkuar drejt tokës) | |
| **Burimet:** teksti Fizika klasa 9  **Mjetet:** fletë pune praktike, elektroskop, shufra të ndryshme, copë e leshtë, copë e mëndafshtë | | | ***Lidhje me fusha kurrikulare*:**  Kimi, gjuhët dhe komunikimi | |
| **Metodologjia dhe veprimtaritë e nxënësve**  Diskutim në dyshe, demonstrim, veprimtari praktike në grupe, hetim | | | | |
| **Veprimtaritë që kryhen për zgjidhjen e situatës së shtruar.**  **Diskutojnë** nxënësit në dyshe dhe japin mendime te tyre rreth situatës: *Inxhinierët elektrik për të ruajtur elementet e qarkut, mbajnë në kyҫin e dorës një rrip special. Shpjego pse.*  **Veprimtari praktike në grupe** me nga katër nxënës. **Të provojmë** ngarkimin dhe shkarkimin e një trupi.  Me anë të elektroskopit provojmë nëse një trup është i ngarkuar ose jo, nxënësit kryejnë veprimtarinë sipas përshkrimit të bërë në tekstin e nxënësit në faqen 15 dhe iu japin përgjigje pyetjeve përkatëse.   * Pse një trup i pangarkuar mund të ngarkohet kur ai takohet me një trup të pangarkuar? * Si mund të ngarkojmë një trup? * Si mund të tregojmë se një trup është i ngarkuar? * A mund të ngarkojmë një trup me shenjë negative? Si? * A mund të përcaktojmë shenjën e ngarkesës së një trupi? Si? * Si mund të shkarkohet një trup i ngarkuar, etj..., këto pyetje dhe të tjera shpjegohen duke demonstruar me mjetet që kanë elektroskop, shufra të ndryshme qelqi dhe ebaniti si dhe copa të ndryshme të leshta ose të mëndafshta.   Mbështes dhe ndihmoj nxënësit kur paraqesin vështirësi gjatë zhvillimit të veprimtarisë.  Për ҫdo provë mbahen shënime përkatëse dhe ndahen me grupet e tjera. | | | | |
| **Vlerësimi:**Vlerësim i grupeve të punës për zhvillimin e veprimtarisë praktike për përdorimin e mjeteve dhe procedurave shkencore si dhe për komunikimin me terminologji shkencore.  ***N2:*** përshkruan se si mund të ngarkohet dhe si mund të shkarkohet një trupi ngarkuar;  ***N3:*** shpjegon se si mund të ngarkohet një trup dhe si mund të shkarkohet një trup i ngarkuar;  ***N3:*** identifikon shenjën e ngarkesës së një trupi dhe shpjegon si mund të ngarkohet një trup dhe si mund të shkarkohet një trup i ngarkuar.  **Detryrë shtëpie:** Ushtrimi 3, faqe 15 | | | | |